آمریکا خاریجی ایشلر باخان یاردیمچیسی ایستعفا ائده‌جک
آمریکا خاریجی ایشلر ناظیر کؤمکچی‌سی وس میچل، وظیفه‌سین‌دن ایستعفا ائده‌جگینی بیلدیریب.
میچل، ایستعفا قرارینا دایر آمریکا مئدیاسینا وئردیگی قونوشمادا، قرارینین آمریکا باشقانی دونالد ترامپ و یا رهبرلیگینه قارشی بیر اعتراض اولمادیغینی وورغولایا‌راق،
" ائتمک اوچون گلدیگیم هر شئیی کئرچکلشدیردیگیمه اینانیرام. آرتیق اوشاق‌لاریمین منیم واختیما خالق‌دان داها چوخ احتیاجی وار." ایفاده‌لرینی ایستیفاده ائتدی.
خاریجی ایشلر ناظیری مایک پومپئو، میچل‌ین ایستعفا قرارینا دایر توئیتردن یازی‌لی بیر آچیقلاما اوتدی. پومپئو، آچیقلاماسیندا،
" وس، ناظیر معاوینی اولا‌راق موکممل بیر ایش چیخاردی. بو حکومت‌ده آوروپا بیریمیمیزی ایستیقامتلن‌دیرن وس‌ین مصلحتینه و مودریک‌لیگینه دگر وئردیم. اؤزونه و عینی زاماندا قرارلی بیر دولت مامورو اولان حیات یولداشی الیزابت‌ه ایکی کیچیک اوشاغییلا بیرلیکده خوشبخت‌لیک آرزولاییرام." دئدی.
اوکتوبر 2017ده خاریجی ایشلر ناظیری‌نین معاوینی کیمی وظیفه‌یه باشلایان میچل، ترامپ‌ین 2016 پرزیدنت‌لیک کامپانیاسی زامانی شخصی موناسیبت قوردوغو ادعا ائدیلن روسیانین یانیندا، آوروپا بیرلیگی، ناتو و تورکیه ایله اولان علاقه‌لر کیمی حساس مسئله‌لرده ان صلاحیت‌لی شخصیت‌دی.
